Document ID: /fineweb-2-swissfilter-quality_10-filterrobots/filtered/05601.jsonl.gz/39

Kina-SAD će napraviti „Iron Man 3“ sa budžetom od milijardu dolara
Kina i SAD će zajedno producirati treći film u okviru serije 'Iron Man'.
Kina i SAD će zajedno producirati treći film iz serije „Iron Man“ sa budžetom od milijardu dolara, rekli su koproducenti filma, kineski DMG Entertainment i Walt Disney Company.
Dan Minc, izvršni direktor kompanije DMG Entertainment, najavio je danas da će film biti prvi put da Kina i Holivud zajedno produciraju film sa ulaganjem većim od milijardu dolara.
Filmovi Iron Man, sa Robertom Daunijem mlađim u glavnoj ulozi, doživeli su veliki uspeh širom sveta i obe zemlje se nadaju da će film postaviti nove rekorde, rekao je Minc.
Han Sanping, predsednik China Film Group Corp, rekao je da će saradnja Kine i SAD igrati važnu ulogu u razvoju globalne filmske industrije.
Iron Man 3 će doneti kineske elemente na međunarodno filmsko tržište, a kineska kultura će biti bolje predstavljena svetu, rekao je Han, a prenosi Sinhua.